CELEX: 62008CA0334
Language: sl
Date: 2010-07-08 00:00:00
Title: Zadeva C-334/08: Sodba Sodišča (drugi senat) z dne 8. julija 2010 – Evropska komisija proti Italijanski republiki (Neizpolnitev obveznosti države — Lastna sredstva Unije — Zavrnitev, da se Uniji dajo na razpolago lastna sredstva, ki ustrezajo nekaterim nezakonitim carinskim dovoljenjem — Višja sila — Goljufivo ravnanje carinskih organov — Odgovornost držav članic — Pravilnost knjiženja določenih pravic na posebnih računih)

28.8.2010   
            
            
               SL
            
            
               Uradni list Evropske unije
            
            
               C 234/5
            
         Sodba Sodišča (drugi senat) z dne 8. julija 2010 – Evropska komisija proti Italijanski republiki
   (Zadeva C-334/08) (1)
   
   (Neizpolnitev obveznosti države - Lastna sredstva Unije - Zavrnitev, da se Uniji dajo na razpolago lastna sredstva, ki ustrezajo nekaterim nezakonitim carinskim dovoljenjem - Višja sila - Goljufivo ravnanje carinskih organov - Odgovornost držav članic - Pravilnost knjiženja določenih pravic na posebnih računih)
   2010/C 234/07
   Jezik postopka: italijanščina
   
      Stranke
   
   
      Tožeča stranka: Evropska komisija (zastopnika: A. Aresu in A. Caeiros, zastopnika)
   
      Tožena stranka: Italijanska republika (zastopnika: I. Bruni, zastopnik, G. Albenzio, avvocato dello Stato)
   
      Intervenientka v podporo tožene stranke: Zvezna republika Nemčija (zastopnika: M. Lumma in B. Klein, zastopnika)
   
      Predmet
   
   Neizpolnitev obveznosti države – Kršitev člena 10 ES, člena 8 Sklepa Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti (2000/597/ES, Euratom) (UL L 253, str. 42) in členov 2, 6, 10, 11 ter 17 Uredbe Sveta (ES, Euratom) z dne 22. maja 2000 o izvajanju Sklepa 94/728/ES, Euratom o sistemu virov lastnih sredstev Skupnosti (UL L 130, str. 11) – Zavrnitev, da se dajo na razpolago Skupnostim lastna sredstva, ki ustrezajo nekaterim nezakonitim carinskim dovoljenjem
   
      Izrek
   
   
               1.
            
            
               Italijanska republika s tem, da je zavrnila, da bi Komisiji Evropskih skupnosti dala na razpolago lastna sredstva, ki ustrezajo carinskemu dolgu, izhajajočemu iz protipravnih dovoljenj za ustanovitev in upravljanje carinskih skladišč tipa C v Tarantu, ki jih je po 27. februarju 1997 izdala Direzione Compartimentale delle Dogane per le Regioni Puglia e Basilicata s sedežem v Bariju in ki so jim sledila nadaljnja dovoljenja za predelavo pod carinskim nadzorom in za aktivno plemenitenje do njihovega preklica 4. decembra 2002, ni izpolnila obveznosti iz člena 8 Sklepa Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti ter členov 2, 6, 10, 11 in 17 Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti.
            
         
               2.
            
            
               Italijanski republiki se naloži plačilo stroškov.
            
         
               3.
            
            
               Zvezna republika Nemčija nosi svoje stroške.
            
         
      (1)  UL C 223, 30.08.2008.